Kamu bisa jelasin ke aku soal Parti Liberal Demokratik dalam bahasa melayu?

Parti Liberal Demokratik Sabah (Bahasa Inggeris: Liberal Democratic Party of Sabah; singkatan: LDP atau lebih dikenali sebagai LDP Sabah) merupakan salah satu parti politik tempatan di Sabah, Malaysia yang berpusat di kawasan Kota Kinabalu, Lahad Datu, Tawau, dan Sandakan. Parti ini merupakan bekas parti komponen Barisan Nasional di Sabah dan merupakan parti komponen rasmi untuk Gabungan Rakyat Sabah (GRS) sejak 5 April 2023. Majoriti keahlian parti ini didominasi oleh kaum Cina-Sabah tetapi tidak mengetepikan keahlian warganegara dan bumiputera lain di Sabah kerana LDP mengklarifikasikan parti tersebut sebagai parti untuk pelbagai kaum di Sabah. Ideologi LDP lebih kepada ideologi Liberalisme dan mementingkan Keamanan di negeri Sabah untuk menjadikan Sabah sebagai negeri yang selamat untuk diduduki oleh rakyat di negeri tersebut. Parti ini terkenal dengan kejayaan mengusir dan mengurangkan isu pendatang tanpa izin di Sabah semasa pemerintahan Tan Sri Chong Kah Kiat di Sabah.

Parti politik ini tewas ke atas satu-satunya kerusi parlimen yang ditandingi di Sandakan pada Pilihan Raya Umum Malaysia 2004.